FW de Klerk uit hospitaal ontslaanOudpres. FW de Klerk. Foto: ANA Oudpres. FW de Klerk is uit die hospitaal ontslaan. Dit luidens ŉ verklaring van die FW de Klerk-stigting. Maroela Media het vroeër berig die stigting het gesê De Klerk is Saterdag in die Mediclinic Panorama opgeneem met ŉ toestand genaamd pneumotoraks. “Die stigting is verheug om aan te kondig De Klerk is vanmiddag [Maandag] uit die hospitaal ontslaan ná ŉ suksesvolle operasie Saterdag om pneumotoraks te behandel. Mnr. en mev. De Klerk asook die stigting wil hul dank uitspreek vir al die goeie wense en boodskappe van beterskap wat hulle oor die afgelope paar dae ontvang het,” lui die verklaring. Dis ŉ toestand waar lug in die pleurale holte akkumuleer wat die long laat platval sodat pyn en asemhalingsprobleme dikwels ervaar word.